ai4bharat/Pralekha huggingface dataset:
संरक्षण मंत्रालय
जमिनीच्या वादांचे निराकरण करण्यासाठी बळकट अंतर्गत कायदा व्यवस्था आणि कायद्यातील कौशल्य महत्वाचे : संरक्षण मंत्री राजनाथ सिंह
संरक्षण संपदा दिनानिमित्त संरक्षण संपदा महासंचालनालयाच्या  वतीने आयोजित कार्यक्रमाला संरक्षण मंत्र्यांनी केले संबोधित
नवी दिल्ली, 16 डिसेंबर 2022
जमिनीशी संबंधित अनावश्यक वादांचे प्रभावीपणे निराकरण करण्यासाठी अंतर्गत कायदा व्यवस्था बळकट करणे आणि राज्य जमीन महसूल कायद्यांमध्ये कौशल्य प्राप्त करणे महत्वाचे आहे असे आवाहन संरक्षण मंत्री राजनाथ सिंह यांनी संरक्षण संपदा महासंचालनालयाला केले. नवी दिल्ली येथे 16 डिसेंबर 2022 रोजी संरक्षण संपदा दिनाच्या कार्यक्रमाला त्यांनी संबोधित केले. काही घटक काही वेळा जमीन आणि मालमत्तेशी संबंधित खोटी कागदपत्रे तयार करून आणि कायदेशीर त्रुटींचा फायदा घेत सरकारी जमिनीवर अतिक्रमण करतात, परिणामी वर्षानुवर्षे खटला चालतो. या प्रक्रियेत वाया जाणारा वेळ, पैसा आणि ऊर्जा टाळली पाहिजे आणि अशा समस्यांचे निराकरण करण्याच्या दृष्टीने सदैव तयार राहण्यासाठी डीजीडीईने स्वत:ला सुसज्ज केले पाहिजे, असे राजनाथ सिंह यांनी सांगितले.
संरक्षण विभागाच्या जमिनीची देखभाल आणि व्यवस्थापन हे राष्ट्रीय महत्त्वाच्या कार्यांपैकी एक असल्याचे संरक्षणमंत्री म्हणाले.
देशभरातील छावण्यांमध्ये वापरल्या जाणाऱ्या संरक्षण विभागाच्याच जमिनीवरील अनधिकृत बांधकामे आणि अतिक्रमण शोधण्यासाठी डीजीडीईने विकसित केलेल्या कृत्रिम बुद्धिमत्ता आधारित सॉफ्टवेअरचा विशेष उल्लेख राजनाथ सिंह यांनी केला.नागरिकांच्या डिजिटल सक्षमीकरणाच्या श्रेणी अंतर्गत डिजिटल इंडिया पुरस्कार 2022 साठी ई-छावणी सॉफ्टवेअरची निवड करण्यात आल्याबद्दल संरक्षणमंत्र्यांनी कौतुक केले.
संरक्षण मंत्र्यांच्या हस्ते या कार्यक्रमात सुविद्या   आणि भूमी रक्षा  यांचे उद्घाटन देखील करण्यात आले.
संरक्षणमंत्री उत्कृष्टता पुरस्कार
राजनाथ सिंह यांनी सार्वजनिक सेवा आणि जमीन व्यवस्थापनासह आरोग्य, शिक्षण आणि स्वच्छता या क्षेत्रातील नवोन्मेष आणि डिजिटल क्षेत्रातील कामगिरीसाठी संरक्षण मंत्री उत्कृष्टता पुरस्कार प्रदान केले. महाराष्ट्रातील नाशिक जिल्ह्यातील देवळाली छावणी मंडळाला ‘ई-छावणी’ प्रकल्पाची अंमलबजावणी केल्याच्या कामगिरीसाठी संरक्षणमंत्री उत्कृष्टता पुरस्काराने गौरवण्यात आले.
|
|
S No
|
|
Award
|
|
Winner
|
|
1
|
|
Swachha Chhawani Swastha Chhawani
|
|
Category A - Cantt Board, Delhi
Category B - Cantt Board, Bareilly
Category C - Cantt Board, Bakloh
|
|
2
|
|
Digital Accomplishments
|
|
DEO, Delhi Circle
|
|
3
|
|
Land and Record Management
|
|
DEO, Chennai Circle
|
|
4
|
|
Improvement in Cantonment General Hospital
|
|
Cantonment Board, Allahabad
|
|
5
|
|
Implementation of ‘e-Chhawani’ Project
|
|
Cantonment Board, Deolali
|
|
6
|
|
Maintaining Centres for Divyang Children
|
|
Cantonment Board, Allahabad
|
|
7
|
|
Improvement in the functioning of Cantt Boards Schools 
|
|
Cantt Board, Mhow
|
|
8
|
|
Improvement in the functioning of Cantt Boards Schools 
|
|
Cantt Board, Jalandhar
2020 आणि 2021 मध्ये, कोविड-19 ची परिस्थिती लक्षात घेता, दिव्यांग मुलांसाठी केंद्रे सुरु ठेवण्यासाठी आणि कॅन्टोन्मेंट बोर्ड शाळांच्या कामकाजात सुधारणा करण्यासाठी दोन श्रेणींमध्ये संरक्षण मंत्री उत्कृष्टता पुरस्कार पुरस्कार देण्यात आले नाहीत. यंदापासून पुन्हा हे पुरस्कार देण्याचे सुरु करण्यात आले आहे.
S.Kakade/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
पंतप्रधान कार्यालय
G20 नेत्यांच्या परिषदेत सहभागी होण्यासाठी बाली येथे रवाना होण्यापूर्वी पंतप्रधानांचे वक्तव्य
नवी दिल्ली, 14 नोव्हेंबर 2022
इंडोनेशियाच्या अध्यक्षतेखाली बाली येथे 14 ते 16 नोव्हेंबर 2022 दरम्यान आयोजित G20 नेत्यांच्या 17 व्या परिषदेत सहभागी होण्यासाठी मी बाली येथे जातो आहे.
बाली येथे होणाऱ्या शिखर परिषदेत, जागतिक विकासाला नवसंजीवनी देणे, अन्न आणि ऊर्जा सुरक्षा, पर्यावरण, आरोग्य आणि डिजिटल परिवर्तन अशा जागतिक स्तरावरील महत्वाच्या मुद्द्यांवर G-20 देशांच्या नेत्यांशी मी विस्तृत चर्चा करणार आहे. याशिवाय G -20 परिषदेच्या पार्श्वभूमीवर या परिषदेत सहभागी होणाऱ्या इतर राष्ट्रांच्या प्रमुखाना देखील भेटणार असून संबंधित राष्ट्रांसोबतच्या भारताच्या द्विपक्षीय संबंधांचा आढावा घेणार आहे. 15 नोव्हेंबर 2022 रोजी बाली येथे, तिथल्या भारतीय समुदायाशी संवाद साधायलाही मी उत्सुक आहे.
बाली येथील परिषदेच्या समारोप प्रसंगी इंडोनेशियाचे राष्ट्राध्यक्ष जोको विडोडो भारताला G-20 परिषदेचे अध्यक्षपद सोपवतील, हा आपल्या देशासाठी आणि नागरिकांसाठी एक महत्त्वाचा क्षण असेल. 1 डिसेंबर 2022 पासून भारत अधिकृतपणे G-20 परिषदेच्या अध्यक्षपदी विराजमान होणार आहे. पुढच्या वर्षी भारतात होणाऱ्या G-20 परिषदेसाठी मी G-20 सदस्यांना भारतात येण्यासाठी वैयक्तिक आमंत्रण देणार आहे.
G-20 परिषदेत माझ्या संवादादरम्यान मी भारताची कामगिरी आणि जागतिक आव्हानांचा मुकाबला एकत्रितपणे करण्यासाठीची भारताची वचनबद्धता या बाबींना विशेष प्राधान्य देणार आहे. भारताचे G-20 परिषदेचे अध्यक्षपद "वसुधैव कुटुंबकम" किंवा "एक पृथ्वी, एक कुटुंब, एक भविष्य" या संकल्पनेवर आधारित असेल; ही संकल्पना सर्वांसाठी समान विकास आणि सामायिक भविष्याचा संदेश अधोरेखित करते.M.Pange/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कार्मिक, सार्वजनिक तक्रार आणि निवृत्ती वेतन मंत्रालय
परराष्ट्र व्यवहार मंत्रालयाच्या भागीदारीतून बांगलादेशच्या नागरी सेवेतील 1,800 अधिकाऱ्यांना प्रशिक्षण दिले जाणार
बांगलादेशच्या नागरी सेवेतील अधिकाऱ्यांसाठी क्षेत्रीय प्रशासनासंदर्भातील दोन आठवड्यांच्या 53 व्या क्षमता बांधणी कार्यक्रमाचे उद्घाटन आज मसुरी येथील राष्ट्रीय सुशासन केंद्रात  करण्यात आले.
2019 पूर्वी बांगलादेशातील नागरी सेवेतील पंधराशे अधिकाऱ्यांना एनसीजीजी येथे प्रशिक्षण देण्यात आले आहे. हा पहिला टप्पा यशस्वीरित्या पूर्ण केल्यानंतर बांगलादेशातील आणखी 1,800 नागरी सेवा अधिकाऱ्यांच्या क्षमता बांधणी प्रशिक्षणाचे कार्य हाती घेण्यात आले आहे. हे कार्य 2025 पर्यंत पूर्ण करण्याचे नियोजन आहे.
बांगलादेशातील नागरी सेवेतील सहाय्यक आयुक्त, उप-जिल्हा अधिकारी/एसडीएम आणि अतिरिक्त उपायुक्त यांसारख्या 1,727 क्षेत्र-स्तरीय अधिकाऱ्यांना प्रशिक्षित करणारी ही देशातील एकमेव संस्था आहे. तसेच बांगलादेशच्या सर्व कार्यरत उपायुक्तांनाही प्रशिक्षित करण्यात आले आहे. अशाप्रकारचा क्षमता बांधणी कार्यक्रम सुरू होऊन एक दशक झाले आहे आणि अशा प्रकारे अनेक प्रशिक्षणार्थी अधिकारी बांगलादेश सरकारमध्ये अतिरिक्त सचिव आणि सचिवांच्या स्तरावर पोहोचले आहेत परिणामी दोन्ही देशांमधील प्रशासनामध्ये समन्वय निर्माण झाला आहे.
2014 मध्ये भारत सरकारने देशातील एक सर्वोच्च संस्था म्हणून राष्ट्रीय सुशासन केंद्राची स्थापना केली होती.हे केंद्र सुशासन, धोरणात्मक सुधारणा, प्रशिक्षण आणि क्षमता बांधणी करण्यावर आणि विशिष्ट विषयांचा सखोल अभ्यास करण्यासाठी थिंक टँक म्हणून काम करण्यासाठी स्थापित आहे. या केंद्राने परराष्ट्र व्यवहार मंत्रालयाच्या भागीदारीच्या माध्यमातून अनेक परदेशी देशांच्या नागरी सेवा अधिकाऱ्यांची क्षमता बांधणी केली आहे. या माध्यमातून बांगलादेश, केनिया, टांझानिया, ट्युनिशिया, सेशेल्स, गांबिया, मालदीव, श्रीलंका, अफगाणिस्तान, लाओस, व्हिएतनाम, भूतान, म्यानमार आणि कंबोडिया या 15 देशांच्या नागरी सेवेतील सेवकांना प्रशिक्षण देण्यात आले आहे.हे प्रशिक्षण सहभागी अधिकाऱ्यांना अत्यंत उपयुक्त असल्याचे दिसून आले.
वाढत्या जटिल आणि परस्पर-अवलंबित जगात प्रभावी सार्वजनिक धोरण वितरीत करणे आणि त्यांचे आरेखन करण्याच्या दृष्टीने, नागरी सेवेतील अधिकाऱ्यांना अत्याधुनिक ज्ञान, कौशल्ये आणि साधनांनी सुसज्ज करणे हा विकसनशील देशांच्या नागरी सेवेतली अधिकाऱ्यांसाठी क्षमता बांधणी कार्यक्रमाचा उद्देश आहे. हा उपक्रम परस्पर देशांचे समृद्ध अनुभव प्रदान करण्याव्यतिरिक्त सुशासन आणि शेवटी शाश्वत विकास साध्य करेल त्यामुळे पुन्हा यासाठी काम करण्याची गरज भासणार नाही, अशी अपेक्षा आहे. इतर महत्त्वाच्या क्षेत्रांसह विशेषतः किनारपट्टीच्या प्रदेशात, ई-प्रशासन , डिजिटल इंडिया, सार्वजनिक सेवांचे सार्वत्रिकीकरण, शाश्वत विकास उद्दिष्टे, सेवा वितरणात आधारचा वापर, सार्वजनिक तक्रार निवारण यंत्रणा आणि आपत्ती व्यवस्थापन यांसारखे देशात राबवलेले उपक्रम केंद्र सरकार या परदेशातील नागरी सेवेतील अधिकाऱ्यांसोबत सामायिक करत आहे.
या कार्यक्रमादरम्यान सहभागींना दिल्ली मेट्रो, स्मार्ट सिटी, मोरारजी देसाई राष्ट्रीय योग संस्था, केंद्रीय माहिती आयोग, भारतीय निवडणूक आयोग इत्यादींमधील विविध विकास कामे पाहण्यासाठी देखील नेले जाणार आहे.
दूरसंचार आणि माहिती तंत्रज्ञान मंत्रालय
गोवा टपाल विभागातर्फे आसुम्ता कॉन्व्हेंट हायस्कूलच्या सहकार्याने प्रथमच विशेष टपाल तिकीटाचे अनावरण
गोवा, 7 जुलै 2023
गोवा टपाल विभागाने सारझोरा-चिंचोलणे येथील आसुम्ता कॉन्व्हेंट हायस्कूलच्या सुवर्ण महोत्सवी सोहळ्याचे औचित्य साधून विशेष टपाल तिकीट प्रकाशित केले. गोवा टपाल विभागाचे वरिष्ठ टपाल अधीक्षक जी. एस. राणे यांनी आसुम्ता कॉन्व्हेंट हायस्कूलचे मुख्याध्यापक एम. जेसी, माजी शिक्षक रोलांडो डी मेलो आणि गोवा फिलाटेलिक अँड न्यूमिस्मॅटिक सोसायटीचे सचिव यांच्या उपस्थितीत विशेष टपाल तिकिटाचे प्रकाशन केले.
गोवा टपाल विभागाने शाळेच्या माध्यमातून प्रथमच टपाल तिकीट प्रकाशित केले. २०१९ पासून आसुम्ता फिलाटेलिक अँड न्यूमिस्मॅटिक क्लबचे सदस्य असलेल्या या शाळेला टपाल विभागाकडे नोंदणीकृत पहिली शाळा होण्याचा मान मिळाला आहे.
आसुम्ता कॉन्व्हेंट हायस्कूलच्या सर्व विद्यार्थ्यांना टपाल तिकिटे गोळा करण्याचा छंद जोपासण्यासाठी जी.एस. राणे यांनी प्रोत्साहन दिले आणि या अनोख्या विशेष टपाल तिकिटाचे कौतुक केले.
7 जुलै 2023 पासून एक महिन्याच्या कालावधीसाठी टपाल ग्राहक आणि फिलेटलिस्टच्या मागणीनुसार विशेष टपाल तिकीट चिंचोलणे टपाल कार्यालयात उपलब्ध असल्याचे टपाल खात्याने कळवले आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 55
भूविज्ञान मंत्रालय
आयएमडीच्या http://mausam.imd.gov.in संकेतस्थळावरील 7 सेवा उमंग अॅप्लिकेशनवर उपलब्ध
नवी दिल्ली, 22 मे 2020
युनिफाइड मोबाइल अॅप्लिकेशन फॉर न्यू-एज गव्हर्नन्स  चे उद्घाटन भू विज्ञान मंत्रालयाचे सचिव डॉ. एम. राजीवन यांनी आज 22 मे, 2020 रोजी केले. यावेळी भारतीय हवामानशास्त्र विभाग आयएमडीचे महासंचालक डॉ. एम. महापात्रा, राष्ट्रीय इ प्रशासन विभाग एनजीडीचे अध्यक्ष आणि मुख्य कार्यकारी अधिकारी अभिषेक सिंह यावेळी उपस्थितीत होते.
शासनाच्या  विविध सेवांचा लाभ एकाच ठिकाणी घेता यावा म्हणून भारत सरकारने उमंग हे मोबाइल अॅप सुरु केले असून ते एकसमान, सुरक्षित, विविध वाहिनी आणि विविध मंच असलेले बहुभाषिक अॅप आहे. पंतप्रधान नरेंद्र मोदी यांनी आपल्या नागरिकांच्या मोबाइल फोनवर सरकारी सेवा उपलब्ध करून देण्याच्या उद्देशाने 2017 मध्ये उमंग अॅप सुरू केले. विविध देयके चुकती करण्यासह 127 विभाग आणि 25 राज्यांमधील जवळपास 660 सेवा या अॅप वर सुरु असून अधिक प्रस्तावित आहेत.
भारतीय हवामानशास्त्र विभागाने  अद्ययावत साधने व तंत्रज्ञानावर आधारित हवामानाचा अंदाज आणि इशारा विषयक सेवांचा प्रसार सुधारण्यासाठी अलिकडच्या वर्षांत विविध उपक्रम राबविले आहेत. हा उपक्रम पुढे वाढविण्यासाठी आयएमडीने डिजिटल इंडिया कार्यक्रमांतर्गत “उमंग अॅप” चा वापर केला आहे.
आयएमडीच्या http://mausam.imd.gov.in संकेतस्थळावरील 7 सेवा उमंग अॅप्लिकेशनवर उपलब्ध आहेत त्या अशा :
- सध्याचे हवामान - चालू तापमान, आर्द्रता, हवेचा वेग, दिशा अशी 150 शहरांसाठीची माहिती दिवसातील 8 वेळा अद्ययावत केली जाते. सूर्योदय / सूर्यास्त आणि चंद्र उदय / चंद्र सूर्याविषयीही माहिती दिली आहे.
- अल्पकालीन पूर्व अनुमान - स्थानिक हवामान घटनेविषयी आणि त्याच्या तीव्रतेचा इशारा आयएमडीच्या राज्य हवामान केंद्राद्वारे सुमारे 800 स्थानके आणि भारतातील जिल्ह्यांसाठी तीन तास आधी दिला जातो. जर हवामान जास्त प्रतिकूल असेल तर त्या बाबतीत, त्याचा प्रभाव देखील हवामानाच्या इशाऱ्यात दिला जातो.
- शहराचा अंदाज - भारतातील सुमारे 450 शहरांमधील मागील 24 तास आणि 7 दिवसाच्या हवामानाचा अंदाज दिला जातो.
- पर्जन्यवृष्टीची माहिती- देशभरातील सर्व जिल्ह्यातील पावसाची माहिती दैनिक, साप्ताहिक, मासिक आणि संचयी मालिकेत उपलब्ध आहे.
- पर्यटनाचा अंदाज- भारतातील जवळपास 100 पर्यटन स्थळांची मागील 24 तासातील आणि 7 दिवसातील हवामानाचा अंदाज वर्तविला जातो.
- हवामानाचा इशारा - धोकादायक हवामानाविषयी नागरिकांना जागरूक करण्यासाठी इशारा दिला जातो. हवामानाच्या विविध धोकादायक पातळ्या दर्शविण्यासाठी लाल, नारंगी आणि पिवळ्या रंगांचा वापर यासाठी करण्यात येतो ज्यात लाल रंग हा सर्वात धोकादायक परिस्थिती दर्शविण्यासाठी म्हणून वापरतात. आगामी पाच दिवसांसाठी अशी माहिती सर्व जिल्ह्यांत दिवसातून दोनदा जारी केली जाते.
- चक्रीवादळ - चक्रीवादळाचा इशारा आणि सतर्कता यामुळे चक्रीवादळाचा मागोवा घेता येतो तसेच संभाव्य वेळ आणि किनारपट्टीच्या ओलांडण्याचा कालावधीही कळतो. प्रभाव आधारित इशारा, क्षेत्र / जिल्हानिहाय जारी केले जातो जेणेकरून असुरक्षित क्षेत्र रिकामे करण्यासह योग्य तयारी करता येते.
अॅप डाऊनलोड करण्यासाठी खालील लिंकवर उपलब्ध आहे:
Web: https://web.umang.gov.in/web/#/
Android: https://play.google.com/store/apps/details?id=in.gov.umang.negd.g2c
iOS: https://apps.apple.com/in/app/umang/id1236448857M.Jaitly/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
आरोग्य आणि कुटुंब कल्याण मंत्रालय
ऑगस्ट 2020 महिन्यापर्यंत आय सी एम आर च्या दुस-या सेरो सर्वेक्षण अहवालानुसार प्रत्येक संसर्गित रुग्णाद्वारे 26 ते 32 जणांना लागण
कोरोनातून बरे झालेल्यांच्या संख्येने भारतात 51 लाखाचा आकडा पार केला असून जगातली ही सर्वाधिक संख्या आहे.मात्र अद्यापही लक्षणीय लोकसंख्येला SARS-COV-2 विषाणू संसर्गाचा अधिक धोका असल्याचे भारतीय वैद्यक संशोधन परिषदेने केलेल्या दुसऱ्या सिरो अहवालात आढळून आले आहे. याशिवाय आतापर्यंत 7 कोटी 30 लाखापेक्षा जास्त चाचण्या करण्यात आल्या असून गेल्या आठवड्यात 77.8 लाख चाचण्या करण्यात आल्याची माहिती केंद्रीय आरोग्य आणि कुटुंब कल्याण सचिव राजेश भूषण यांनी आज नवी दिल्लीत दिली. कोविड-19 संदर्भात अद्ययावत माहिती, सज्जता आणि उपाययोजना यासंदर्भात ते प्रसार माध्यमांना माहिती देत होते.
भारतात अद्यापही दहा लाख लोकसंख्येमागे आढळणारे रुग्ण  आणि मृत्यू  ही जगातल्या कमी संख्येपैकी आहे. गेल्या सात दिवसात भारतात दहा लाख लोकसंख्येमागे 425 नव्या रुग्णांची नोंद झाली. आयसीएमआर आणि खाजगी क्षेत्राच्या प्रयत्नाने भारताने दहा लाख लोकसंख्येमागे 50,000 पेक्षा जास्त चाचण्या करण्याचा टप्पा गाठला आहे. आज  ला दहा लाख लोकसंख्येमागे 52,978 चाचण्या करण्यात आल्या. प्रती दिवशी 15 लाख चाचण्या करण्याची क्षमता भारताने प्राप्त केल्याचे त्यांनी सांगितले.
सध्याच्या दिवसात नव्या रुग्णापेक्षा, नव्याने बऱ्या झालेल्यांची संख्या जास्त असल्याचे राष्ट्रीय आलेखाच्या विश्लेषणात आढळून आले आहे. 15 सप्टेंबर 2020 पासूनच्या आकडेवारीचे विश्लेषण केले असता सक्रीय रुग्णांच्या टक्केवारीत घट तर बरे झालेल्यांच्या टक्केवारीत वाढ दिसून येत आहे. आजच्या तारखेला 15.4% सक्रीय रुग्ण आहेत तर 83.01% बरे झाले आहेत. महाराष्ट्रात आज आठवडा अखेरीला दैनंदिन सरासरी नव्या रुग्ण संख्येत घट आढळून आली आहे. ही आकडेवारी सादर करताना आरोग्य सचिवानी मास्कचा वापर आणि सोशल डीस्टन्सिंगचे पालन याचा पुनरुच्चार केला.
SARS-CoV-2 साठी आयसीएमआरच्या दुसऱ्या सिरो सर्वेक्षणात ऑगस्ट 2020 पर्यंत नोंद झालेल्या प्रत्येक रुग्णाद्वारे 26–32 जणांना लागण झाल्याचे आढळले असल्याची माहिती आयसीएमआरचे महासंचालक डॉ बलराम भार्गव यांनी दिली. शहरी भागातल्या झोपड्यांमधला धोका हा विना झोपड्या विभागाच्या दुप्पट तर ग्रामीण भागापेक्षा चौपट धोका असल्याचे आढळून आले आहे. लॉक डाऊन, प्रतिबंधित क्षेत्र, वर्तनात्मक परिवर्तन यामुळे SARS-Cov-2 च्या संभाव्य प्रसाराला प्रभावी आळा बसल्याचेही त्यांनी सांगितले. येणारे सण, हिवाळा लक्षात घेता राज्यांनी कल्पक प्रतिबंध रणनीतीचा अवलंब करण्याचे आवाहन त्यांनी केले.
देशाची अर्थव्यवस्था चालण्यासाठी मोठे योगदान असणाऱ्या कामगार वर्गाला संसर्गाचा मोठा धोका असल्याचे नीती आयोगाचे सदस्य  डॉ व्ही के पॉल यांनी सांगितले. यासाठी औद्योगिक आस्थापनांसाठी सुरक्षित कार्यस्थळ मार्गदर्शक सूचनांचे पालन करण्याचे आवाहन त्यांनी केले. कामगार वर्गाला संसर्गाचा धोका कमी होण्यासाठी केंद्रीय आरोग्य आणि कुटुंब कल्याण तसेच श्रम आणि रोजगार मंत्रालयाने या सूचना जारी केल्या आहेत.
भारतातल्या सहा देशांतर्गत कंपन्या रेमिडेसीवीरचे उत्पादन करत असल्याची माहिती त्यांनी एका प्रश्नाला उत्तर देताना सांगितली. केवळ एकच उत्पादक असताना याची किंमत 5500/ रुपये होती आता ती कमी होऊन 2800/ रुपये झाल्याचे ते म्हणाले.
B.Gokhale/N.Chitale/P.Kor
युवा व्यवहार आणि क्रीडा मंत्रालय
क्रीडा मंत्रालयाने खेळाडू आणि संघ अधिका-यांसाठी भोजन आणि निवास व्यवस्थेची कमाल मर्यादा 66% ने वाढवली
भारतीय क्रीडापटू आणि संघ अधिकाऱ्यायांना भोजन आणि निवासासाठी  दिल्या जाणाऱ्या रकमेची कमाल मर्यादा युवा व्यवहार आणि क्रीडा मंत्रालयाने 66% ने वाढवली आहे.
मंत्रालयाच्या राष्ट्रीय क्रीडा महासंघांना  साहाय्य योजनेअंतर्गत ही तरतूद केवळ आंतरराष्ट्रीय स्पर्धांमध्ये भाग घेणार्या खेळाडूंसाठी आणि अधिकार्यांसाठी आहे. नवीन सुधारित नियमांनुसार, परदेशात मान्यताप्राप्त स्पर्धांसाठी प्रवास करणारे खेळाडू आणि सहाय्यक कर्मचाऱ्यांना आता प्रतिदिन 250 अमेरिकन डॉलर मिळतील. याआधी ही तरतूद प्रतिदिन 150 अमेरिकन डॉलर मिळायचे.
राष्ट्रीय क्रीडा महासंघांच्या विनंत्या विचारात घेऊन ही सुधारणा करण्यात आली आहे. स्पर्धांच्या स्थानिक आयोजन समितीने  निश्चित केलेले बोर्डिंग आणि लॉजिंगचे दर सध्याच्या 150 अमेरिकन डॉलर प्रतिदिन या कमाल मर्यादेपेक्षा जास्त आहेत, हे या महासंघांनी विनंती अर्जात नमूद केले होते. बोर्डिंग आणि लॉजिंगचे हे निकष नोव्हेंबर 2015 मध्ये निश्चित करण्यात आले होते आणि त्यात सुधारणा होऊन आठ वर्षे झाली आहेत.
या नव्या निर्णयामुळे विविध आंतरराष्ट्रीय स्पर्धांमध्ये देशाचे प्रतिनिधित्व करताना राष्ट्रीय क्रीडा महासंघांच्या खेळाडूंची वाजवी दरात उत्तम राहण्याची व्यवस्था होऊ शकेल.
अलीकडील कल असा दिसतो की आंतरराष्ट्रीय स्पर्धांच्या स्थानिक आयोजन समित्या सहभागी संघांना पूर्वीप्रमाणे फक्त बोर्डिंग आणि लॉजिंगची व्यवस्था करण्याऐवजी संपूर्ण आदरातिथ्य पॅकेज देत आहेत. या पॅकेजमध्ये भोजन, निवास, स्थानिक वाहतूक खर्च आणि काही प्रसंगी प्रवेश शुल्क देखील समाविष्ट आहे. पॅकेजची एकूण किंमत प्रति व्यक्ती प्रतिदिन 150 अमेरिकन डॉलरपेक्षा जास्त आहे. या विचारांमुळे 2015 मध्ये निश्चित केलेल्या बोर्डिंग आणि लॉजिंग नियमांचे पुनरावलोकन करणे आवश्यक ठरले होते.
गृह मंत्रालय
महिलांशी संबंधित गुन्हे रोखण्यासाठी कठोर कायद्यांबरोबरच लवकरात लवकर न्याय मिळणे गरजेचे : केंद्रीय गृह राज्यमंत्री हंसराज अहिर
नवी दिल्ली, 21 मे 2018
देशात महिलांविरोधातले गुन्हे रोखण्यासाठी जनभावनेचा आदर करत, केंद्र सरकारने कठोर शिक्षेची तरतूद केली आहे. मात्र, शिक्षेच्या तरतूदीबरोबरच अशा प्रकरणांमध्ये वेळीच न्याय मिळणे आवश्यक असल्याचे मत केंद्रीय गृह राज्यमंत्री हंसराज अहिर यांनी व्यक्त केले. पोलिस संशोधन आणि विकास पथकातर्फे आज नवी दिल्लीत या संदर्भात आयोजित राष्ट्रीय परिषदेच्या उद्घाटन सत्रात ते बोलत होते. कठोर कायद्यांमुळे अशा प्रकारच्या गुन्ह्यांचे प्रमाण कमी होणार असले, तरीही गुन्हेगारांना वचक बसवण्याच्या दृष्टीने प्रकरणांचा लवकरात लवकर निकाल लागणे आवश्यक असल्याचे अहिर यांनी सांगितले.
महिलांच्या सुरक्षेप्रति केंद्र सरकार संवेदनशील असल्याचे सांगत, अल्पवयीन बालकांच्या संदर्भातल्या अशा प्रकारातल्या गुन्हेगारांसाठी सरकारने अधिक कठोर शिक्षेची तरतूद केल्याचा पुनरुच्चार अहिर यांनी केला. अशा खटल्यांच्या तपासासाठी सरकारने कालमर्यादा निश्चित केली असून, ते लवकरात लवकर निकाली काढण्यासाठी जलदगती न्यायालयात चालवण्याची तरतूद करण्यात आली आहे, अशी माहिती त्यांनी दिली.
N.Sapre/M.Pange/D.Rane
(Visitor Counter : 50
युवा व्यवहार आणि क्रीडा मंत्रालय
देशी खेळांना महत्त्व प्राप्त करून देण्यासाठी क्रीडा मंत्रालयाने गतका, कलारीपयट्टू, थांग-ता आणि मल्लखांब या खेळांचा खेलो इंडिया यूथ गेम्स 2021 मध्ये समावेश केला
नवी दिल्ली, 20 डिसेंबर 2020
क्रीडा मंत्रालयाने हरियाणामध्ये आयोजित करण्यात येणाऱ्या खेलो इंडिया यूथ गेम्स-2021 यामधे स्वदेशी खेळांचा समावेश करायला मान्यता दिली आहे. गतका, कलारीपयट्टू थांग-ता आणि मल्लखांब हे खेळ यामधे समाविष्ट आहेत.
या संदर्भात बोलताना केंद्रीय क्रीडा मंत्री किरेन रिजीजू म्हणाले, भारताकडे स्वदेशी खेळांचा समृध्द वारसा आहे आणि या खेळांचे जतन, संवर्धन करणे तसेच लोकप्रियता वाढविणे याला क्रीडा मंत्रालयाने प्राधान्य दिले आहे. या खेळांमध्ये स्पर्धा घडवून आणण्यासाठी खेलो इंडिया गेम्स यासारखे दुसरे चांगले व्यासपीठ नाही. या खेळांना प्रचंड लोकप्रियता मिळाली असून, स्टार स्पोर्टसच्या वतीने ते देशभरात प्रसारीत केले जातात, म्हणून मला विश्वास वाटतो, की खेलो इंडिया यूथ गेम्स 2021 यामधे योगासनांसह या चारही खेळांकडे देशातील क्रीडाप्रेमी आणि युवावर्गाचे लक्ष वेधले जाईल. येत्या काही वर्षांत आम्ही आणखी काही स्वदेशी खेळ यात समाविष्ट करण्यासाठी सक्षम होऊ.
निवडलेले चारही खेळ देशातील विविध भागांचे प्रतिनिधित्व करतात. कलारीपयट्टू या खेळाचा उगम केरळमधला असून त्याचा जगभरात सराव केला जातो, बॉलिवूड अभिनेता विद्युत जामवाल हे या खेळाचा सराव करणाऱ्यांपैकी एक आहेत. दरम्यान मल्लखांब हा संपूर्ण भारतात प्रसिद्ध असून मध्यप्रदेश आणि महाराष्ट्र ही त्याची आकर्षण केंद्रे आहेत. गतका या खेळाची जन्मभूमी पंजाब हे राज्य असून ती निहांग शीख लढवय्यांची पारंपरिक युध्दकला असून ती स्वसंरक्षणार्थ आणि क्रीडा प्रकार म्हणून वापरली जाते. थांग-ता हा मणिपूर मधील लढाऊ खेळ हल्लीच्या दशकांत विस्मृतीत गेलेला असून खेलो इंडिया यूथ गेम्स 2021याच्या मदतीने त्याला पुन्हा राष्ट्रीय मान्यता मिळेल.
"आम्हाला खात्री आहे की, खेलो इंडियाच्या या प्रयत्नांमधून या खेळांना प्रोत्साहन मिळेल आणि विस्मृतीत गेलेल्या भारतीय ऐतिहासिक लढाऊ कलेचे पुनरुज्जीवन होण्यास मदत होईल", असे राष्ट्रीय गतका असोसिएशनचे अध्यक्ष हरजीतसिंग गरेवाल म्हणाले.
या स्पर्धांत विविध राज्यातील 400 हून अधिक क्रीडापटू सहभागी होतील. आम्हाला या स्पर्धेत अधिक यश मिळवायचे आहे आणि त्यामुळे आम्हाला राष्ट्रीय आणि आंतरराष्ट्रीय पातळीवर मान्यता प्राप्त होईल, असे थांग-ता फेडरेशन ऑफ इंडियाचे सचिव विनोद शर्मा यांनी सांगितले.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 305
पंतप्रधान कार्यालय
विश्व उमिया धाम संकुलाचे पंतप्रधानांच्या हस्ते भूमिपूजन
(नवी दिल्ली, 4 मार्च 2019
पंतप्रधान नरेद्र मोदी यांनी आज जसपूर इथे विश्व उमिया धाम संकुलाचे भूमिपूजन केले.
आपल्या समाजाला बळकट करण्यात साधू- संतांची भूमिका अविस्मरणीय आहे असे त्यांनी यावेळी जमलेल्या उत्साही जनतेला संबोधित करताना सांगितले. या साधू-संतानी आपल्याला मौल्यवान शिकवण दिली. अपप्रवृत्ती आणि जुलुमाविरोधात लढा देण्याचे बळ त्यांनी दिले असे ते म्हणाले.
आपल्या भूतकाळातून उत्तम गोष्टी टिपून घेत येणाऱ्या काळाकडे पाहत,काळानुसार बदलत राहण्याचे आपल्याला साधु-संतानी शिकवले आहे.
जनतेसाठी लाभदायक असणाऱ्या उपक्रमांची माहिती देताना आपल्या सरकारला छोट्या प्रमाणातले कार्य स्वीकारार्ह नाही,सरकार नेहमीच सर्व मोठ्या प्रमाणात करते ज्यामुळे समाजातल्या सर्व घटकांना त्याचा लाभ होऊ शकेल.
युवकांसाठी उच्च दर्जाच्या शिक्षणावर भर देणे महत्वाचे असल्याचे ते म्हणाले.
माता उमिया यांच्यावर श्रद्धा असणारे, स्त्री भ्रूण हत्येची कदापि पाठराखण करणार नाहीत असे ठाम प्रतिपादन त्यांनी केले.
ज्या समाजात स्त्री आणि पुरुष यांच्यात भेदभाव न करता या दोघानाही समान वागणूक दिली जाते अशा समाजाच्या निर्मितीसाठी मदत करण्याचे आवाहन त्यांनी जनतेला केले.
B.Gokhale/N.Chitale/P.Kor
पंतप्रधान कार्यालय
पीएम - किसान योजनेअंतर्गत आर्थिक लाभाचा 8 वा हप्ता पंतप्रधान 14 मे रोजी जारी करणार
नवी दिल्ली, 13 मे 2021
पंतप्रधान नरेंद्र मोदी 14 मे रोजी सकाळी 11 वाजता दूरदृश्य प्रणालीच्या माध्यमातून प्रधानमंत्री किसान सन्मान निधी  योजनेअंतर्गत आर्थिक लाभाचा 8 वा हप्ता जारी करणार आहेत. यामुळे 19,000 कोटी रुपयांपेक्षा अधिक निधी 9.5 कोटीहून अधिक लाभार्थी शेतकरी कुटुंबांना हस्तातंरित केला जाईल. पंतप्रधान या कार्यक्रमादरम्यान शेतकरी लाभार्थ्यांशी संवाद साधतील. यावेळी केंद्रीय कृषिमंत्रीही उपस्थित राहणार आहेत.
पीएम - किसान संदर्भात :
पीएम-किसन योजनेअंतर्गत पात्र लाभार्थी शेतकरी कुटुंबांना दरवर्षी 6000 रुपये याप्रमाणे प्रत्येकी 2000 रुपयांचे तीन समान हप्ते चार महिन्यांच्या कालावधीनंतर प्रदान केले जातात . हा निधी थेट लाभार्थ्यांच्या बँक खात्यात वर्ग केला जातो. या योजनेअंतर्गत आतापर्यंत 1.15 लाख कोटी रुपयांचा सन्मान निधी शेतकरी कुटुंबांना हस्तांतरित करण्यात आला आहे.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(